kardosdrur/scandi-wiki huggingface dataset:
Love Is Strong

"Love Is Strong" er det første nummer, og første single, fra det engelske rock ’n’ roll band The Rolling Stones album fra 1994 Voodoo Lounge.

Inspiration og indspilning 

Skrevet af Mick Jagger og Keith Richards er ”Love Is Strong” et dystre nummer om et møde mellem sangen og en unavngivet person, der førte ”kærlighed ved første blik” efter sig med tiltrækning og længsel for parret til trods for forhindrende:

Sangen blev skrevet i Irland af Richards, og havde originalt navnet ”Love is Strange”, men senere blev titlen ændret til ”Love Is Strong”. 

Jagger sagde på tidspunktet for dens udgivelse:” Vi kørte bare derudaf, og jeg spillede mundharmonika, og jeg begyndte at synge gennem mundharmonika mikrofonen, så man får denne her underlige lyd. Og så begyndte jeg at synge en oktav lavere, så man får denne her hæse, sexet tone… .”Optagerne begyndte i september, 1993, i Woods hjemmestudie i Irland, og forsatte på A&M Recording Studios i Los Angeles, 1994.

 Udgivelse og efterfølgende 

Nummeret blev udgivet som første single fra albummet, men ”Love Is Strong” holdt ikke til forventningerne og kom kun knap nok med på Billboard Hot 100 singles chart i USA. Det blev den laveste placering på single charts-listen for The Rolling Stones. Fem år tidligere havde “Mixed Emotions" formået at komme ind på top 5 pop chart single. Betragtelige beløb var blevet spenderet på Voodoo Lounge udgivelsen, da det var det første på Virgin Records, inklusive en musikvideo, af David Fincher; den sorte og hvide video der viste The Rolling Stones som giganter. Singlen gjorde salget at den ventende cd ringere til trods for positive anmeldelser, og selv en Grammy Award. 

I modsætning til det blev nummeret populært i Europa, hvor den fik en 14. plads i England.

Selvom den ikke var at finde på nylige tours setlister, den måtte vide pladsen for den venligere "You Got Me Rocking" (efterfølgeren single fra Voodoo Lounge''), så tog The Stones den med på deres A Bigger Bang Tour, og spillede sangen den 22. juli 2007, på deres Brno, Tjekkiet show.

Sangen var med på opsamlingsalbummet Forty Licks fra 2002.

Eksterne henvisninger 

Officiel tekst
Se The Rolling Stones ”Love Is Strong” fra 1994
Facts om ”Love Is Strong”

Fodnote 

Rolling Stones-sange
Singler fra 1994
Ole Rasmussen (fodboldspiller, født 1952)

Ole Bo Rasmussen (født 19. marts 1952) er tidligere fodboldspiller på landsholdet.

Ole Rasmussen spillede i Næstved IF, OB og Hertha Berlin.

Ole Rasmussen spillede 41 landskampe,bl.a. 2 kampe under EM i Frankrig i 1984. Han debuterede mod Sverige i 1975, og spillede sin sidste landskamp mod Østrig i 1984. 

Startede i Næstved i 64', inden da Holme Olstrup. Han blev i Næstved til 1975, hvor han skiftede til Hertha BSC hvor han blev til 80'. Dernæst skiftede han til OB hvor han var fra 80-82. Efterfølgende tilbage til Hertha, hvor han spillede fra 82-84 og sluttede i Næstved 84-86.

Han blev siden træner for Faxe, Næstved, Slagelse, Herlufsholm & Vordingborg.

Til dato er Ole landmand ved Næstved, hvor han dyrker almindeligt landbrug samt kartofler. Til Jul sælger han også Juletræer.

Referencer

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldspillere fra Næstved IF
Fodboldspillere fra Hertha BSC Berlin
Fodboldlandsholdsspillere fra Danmark
Personer fra København
Galtesund

Galtesund er navnet på sundet som adskiller øerne Hisøy og Tromøy i Arendal kommune i Agder fylke i Norge. Sundet er lidt over 2 km langt, og bredden varierer fra 200 m til omkring 500 m. 

Galtesund er den vigtigste indsejlingsrute til Arendal havn, og ganske store skibe kan gå ind sundet. Galtesund har navn efter en holm i sundet med navn Galten. Ruten er smallest og og mest lavvandet ved denne holm, hvor der er foretaget sprængninger for at gøre ruten dybere.

Galtesund var også et kendt kystruteskib som blev kapret af norsk-engelske kommandosoldater og ført til England under 2. verdenskrig. Skibet tilhørte Arendals Dampskibsselskab. 

Fjorde i Agder
Arendal
Steen Thychosen

Steen Thychosen (født 22. september 1958) er en tidligere dansk fodboldspiller. Han har blandt andet spillet for landsholdet og været træner for Vejle Boldklub.

Spillerkarriere 
Steen Thychosen er hovedsageligt kendt som angriber i Vejle Boldklub, hvor han spillede i otte år over tre perioder. I 1984 var hjemvendte Steen Thychosen en af 1. divisions markante spillere og med sine 24 scoringer var han med til at sikre Vejle Boldklub det danske mesterskab. Som en ekstra bonus blev han topscorer i den bedste danske liga.

Efter 1984-sæsonen blev Thychosen udtaget til Danmarks A-landshold til EM-slutrunden i Frankrig i 1984. I konkurrence med Preben Elkjær, Michael Laudrup og de to andre VB'ere – Kenneth Brylle og Allan Simonsen – blev det dog ikke til nogen spilleminutter for Steen Thychosen under slutrunden.

Udover Vejle Boldklub har Steen Thychosen repræsenteret den tyske storklub, Borussia Mönchengladbach – samme klub som han debuterede mod som Vejle-spiller den 26. juli 1977 i en kamp, Vejle Boldklub tabte 0-1. Steen Thychosen har desuden spillet for den belgiske klub Racing White og schweiziske FC Lausanne-Sport. Han spillede sin afskedskamp den 14. november 1993 mod B 1913. VB vandt kampen 2-1.

Trænerkarriere 

Efter fodboldkarrieren besad Steen Thychosen en lang række vigtige poster i Vejle Boldklub. I 2002 blev han ansat som sportschef i Vejle Boldklub Elitefodbold A/S. På det tidspunkt befandt klubben sig i en historisk krise såvel sportsligt som økonomisk, så det var en tung opgave, Steen Thychosen måtte løfte – var det ikke for hans VB-hjerte, havde han næppe sagt ja til posten. Ligeledes vil han næppe have takket ja til posten som cheftræner i Vejle Boldklub i 2003, hvis det ikke var for hans kærlighed til klubben.

Steen Thychosen er en stor personlighed i Vejle Boldklubs historie. Han har repræsenteret klubben som spiller, sportschef, cheftræner og 2. holds træner. Yderligere har han været involveret i klubbens ungdomsarbejde; bl.a. som ansvarlig for Vejle Boldklubs Fodboldskole .

I dag er Steen Thychosen områdechef for Europcar biludlejning, og han har ligeledes været assistenttræner for FC Fredericia i adskillige år.

Personlige forhold 

Steen Thychosen er lillebror til Ulrich Thychosen, der ligeledes har spillet for både Vejle Boldklub og Danmarks A-landshold.

Hans søn, Jacob Thychosen, har tidligere repræsenteret Vejle Boldklub, men spiller i dag som forsvarsspiller i FC Fredericia, mens niecerne, Mette og Mie, flere gange har vundet finalen med Petersmindeskolen i Ekstra Bladets Skolefodboldturnering.

Referencer

Eksterne henvsininger 

 Vejle Boldklub spillerprofil 
 The Crazy Reds hjemmeside 
 Weltfussbal

Fodboldspillere fra Danmark
Fodboldspillere fra Vejle Boldklub
Fodboldtrænere fra Danmark
Fodboldtrænere fra Vejle Boldklub
Ledere i Vejle Boldklub
Fodboldspillere fra Borussia Mönchengladbach
Fodboldlandsholdsspillere fra Danmark
Personer fra Vejle
Deltagere ved det europæiske mesterskab i fodbold 1984
Laurens ten Dam

Laurens ten Dam (født 13. november 1980) er en hollandsk tidligere professionel cykelrytter.

Eksterne henvisninger 

Mandlige cykelryttere fra Nederlandene
John Helt

John Helt (født 29. december 1959) er tidligere dansk landsholdsspiller i fodbold.

John Helt spillede 39 landskampe og spillede i sin karriere hos Brøndby IF og Lyngby Boldklub.

Fodboldspillere fra Danmark
Fodboldspillere fra Brøndby IF
Fodboldspillere fra Lyngby Boldklub
Fodboldlandsholdsspillere fra Danmark
Deltagere ved det europæiske mesterskab i fodbold 1988
Jens Risager

Jens Risager (født 9. april 1971) er dansk tidligere professionel fodboldspiller, der spillede i forsvaret.

Karriere

Brøndby IF 
Jens Risager spillede det meste af sin karriere i Brøndby IF, hvor det i alle turneringer blev til 222 kampe og tre mål.

Landshold 
Jens Risager spillede 13 landskampe i perioden 1994-1996, og spillede i Brøndby IF i sin professionelle karriere. Før det spillede han i Herning Fremad og Holstebro Boldklub. For Danmark var han med til OL i Barcelona i 1992, Confederations Cup 1995 samt EM i 1996 i England.
Han var blandt Brøndbys fans kendt som Ayatollah Risager.

Efter fodboldkarrieren 
Fodboldkarrieren er indstillet og Jens Risager arbejder i dag i en dagligvareforretning.

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF
Fodboldspillere fra Holstebro Boldklub
Fodboldlandsholdsspillere fra Danmark
Deltagere for Danmark ved sommer-OL 1992
Deltagere ved det europæiske mesterskab i fodbold 1996
Víctor Hugo Peña

Víctor Hugo Peña Grisales (født 10. juli 1974) er en colombiansk tidligere professionel cykelrytter.

Eksterne henvisninger 

Mandlige cykelryttere fra Colombia
Per Frandsen

Per Frandsen (født 6. februar 1970) er tidligere landsholdsspiller i fodbold, der spillede midtbane og nuværende træner, der er træner for Hvidovre IF.

Per Frandsen nåede 23 landskampe for det danske A-landshold og spillede i B 1903, Lille OSC, FC København, Bolton Wanderers, Blackburn Rovers, Bolton Wanderers igen og i Wigan Athletic.

Referencer

Eksterne henvisninger 
 

Fodboldspillere fra Danmark
Fodboldspillere fra B 1903
Fodboldspillere fra Lille OSC
Fodboldspillere fra FC København
Fodboldspillere fra Bolton Wanderers F.C.
Fodboldspillere fra Blackburn Rovers F.C.
Fodboldspillere fra Wigan Athletic F.C.
Fodboldlandsholdsspillere fra Danmark
Fodboldtrænere fra Danmark
Fodboldtrænere fra HB Køge
Deltagere for Danmark ved sommer-OL 1992
Deltagere ved verdensmesterskabet i fodbold 1998
Matthé Pronk

Matthé Pronk (født 1. juli 1974) er en hollandsk tidligere professionel cykelrytter.

Eksterne henvisninger 

Mandlige cykelryttere fra Nederlandene
Niels Scheuneman

Niels Scheuneman (født 21. december 1983) er en hollansk tidligere professionel cykelrytter.

Eksterne henvisninger 

Mandlige cykelryttere fra Nederlandene
Gil Suray

Gil Suray (født 29. august 1984) er en belgisk tidligere professionel cykelrytter.

Eksterne henvisninger 

Mandlige cykelryttere fra Belgien
Epiglottitis acuta

Epiglottitis acuta (akut strubelågsbetændelse) er en livsfarlig infektionssygdom, som forekommer hos både børn og voksne, men er hyppigst hos børn. Sygdommen er oftest forårsaget af bakterien Haemophilus influenzae, men kan også udløses af andre bakterier. Tit har der forud for betændelse af epiglottis (strubelåget) været symptomer på en øvre luftvejsinfektion. Epiglottitis acuta er især farlig hos børn på grund af de relativt snævre forhold i struben. En betændelse med kraftig opsvulmning af slimhinden kan hurtigt medføre aflukning af luftvejene.

Symptomer og fund 
Hals- og synkesmerter, spytflåd, feber og grødet stemme samt tiltagende åndenød (dyspnø) med inspiratorisk stridor er de typiske symptomer. Hyppigt findes påvirket almentilstand. Ved forsigtig undersøgelse af svælget kan den højrøde, svulne epiglottis (strubelåg) tit allerede ses bag ved tungeroden. Ved kikkertundersøgelse hos øre-næse-halslægen sikres diagnosen. Herved vurderes ligeledes den mulige udbredelse af betændelsen længere ned i struben. Hos voksne udvikles ikke sjældent abscess (byld) på epiglottis, som kompromitterer luftvejene yderligere.

Undersøgelsesmetoder 
Ud over primærdiagnostikken som beskrevet ovenfor bør videre instrumentering undgås. Da der tit forekommer bakteriæmi, er blodprøver inklusive bloddyrkninger tilrådelige.

Differential diagnoser 
De øvrige infektiøse tilstande i pharynx (svælget) og larynx (struben) er differentialdiagnoser til epiglottitis acuta.

Komplikationer 
Der er stor risiko for aflukning af luftvejene og dermed kvælningsdød. Sekundær pneumoni (lungebetændelse) med især Haemophilus influenza forekommer.

Behandling 
Ved mistanke om epiglottitis henvises straks til indlæggelse på sygehus. Patienten skal ledsages af læge og bør transporteres i siddende stilling. Intensiv overvågning er i de fleste tilfælde nødvendig. Den medicinske behandling omfatter højdosis i.v. antibiotika (ampicillin) og steroider til mindskelse af det reaktive ødem (hævelse). Muligheden for hurtig intubation eller nødtracheotomi bør foreligge. En epiglottisabscess skal dræneres.

Prognose 
På grund af den udbredte Hib-vaccination er hyppigheden af epiglottitis acuta været aftagende den seneste år. Sygdommen er meget alvorlig og der findes en dødelighed på omkring 5-10% på grund af kvælning.

Bakteriesygdomme
Oto-rhino-laryngologi
Erwin Thijs

Erwin Thijs (født 6. august 1970) er en belgisk tidligere professionel cykelrytter.

Eksterne henvisninger 

Mandlige cykelryttere fra Belgien
Dansk Laborant-Forening

Danske Laborant-Forening (forkortet: DL-F) er den faglige forening, der varetager laboranternes og de laborantstuderendes interesser i Danmark (inklusiv Færøerne og Grønland).

Dansk Laborant-Forening er en afdeling under HK, som tidligere var medlem af LO. Siden d. 1. januar 2019 er HK medlem af FH.

Pr. 1. oktober 2007 udgør medlemstallet 10.400.

Foreningens formand er laborant Susanne Bahne Hansen.

Fagforeningen udgiver fagblad Laboranten 12 gange om året.

Eksterne henvisninger 
Dansk Laborant-Forenings hjemmeside 
HK's hjemmeside

Fagforbund under FH
Rigoberto Urán

Rigoberto Urán Urán (født 26. januar 1987 i Urrao) er en colombiansk professionel landevejsrytter, som kører for . Han er søn af tidligere cykelrytter, Heriberto Urán.

Rigoberto opvoksede i byen Urrao, ca. 170 km fra Medellín. Hans far blev dræbt, da Rigoberto var 14-år gammel, og Rigoberto blev dermed den primære forsørger i hans familie med mor og lillesøster. Han blev foreslået at forsøge at cykle, ligesom sin far, og af mangel på bedre muligheder valgte Rigoberto at gøre forsøget. Han lånte en cykel af sin onkel og deltog i et lokalt enkeltstartsløb. Rigoberto havde ingen anelse om, hvordan reglerne var i enkeltstart, andet end at han bare skulle køre så hurtigt, som muligt. Rigoberto vandt utroligt nok enkeltstarten uden andet udstyr end den lånte cykel. Herfra fik han en stigende interesse for cykelsporten, og allerede som 16-årig fik han en lønnet kontakt. Kontrakten blev underskrevet af hans mor, da han endnu ikke var myndig.

Efter 3 år, i 2006, stod det italienske hold, Tenax, klar med en professionel kontrakt til det dengang 19-årige talent. Rigoberto takkede ja og flyttede til Italien. Efter et år hos Tenax skiftede han til . Under Tyskland Rundt i 2007 kom Rigoberto ud for et forfærdeligt styrt, hvor han på nedkørslen fra Riedbergpass kørte ud over vejen og ind i en klippesten. Han slap dog med brud på arme og håndled

Meritter 

2007
 9. plads samlet, Tour de Suisse
 1. plads, 8. etape
 2b. etape, Euskal Bizikleta
2008
 2. plads samlet, Catalonien Rundt
 3. plads, Lombardiet Rundt
2011
 Cyklet i Maillot blanc  fra etape 14–17, Tour de France
2012
 4. etape, Catalonien Rundt
 Ungdomstrøjen, Giro d'Italia
 Sølv, landevejsløbet under Sommer-OL 2012
 1. plads Gran Piemonte
2013
2. plads samlet, Giro d'Italia
10. etape
2014
12. etape, Giro d'Italia
2015
1. plads, Grand Prix Cycliste de Québec
2017
9. etape, Tour de France

Kilder

Eksterne henvisninger 

Mandlige cykelryttere fra Colombia
Deltagere for Colombia ved sommer-OL 2008
Deltagere for Colombia ved sommer-OL 2012
Deltagere for Colombia ved sommer-OL 2016
Deltagere for Colombia ved sommer-OL 2020
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Matthew Wilson

Matthew Wilson (født 1. oktober 1977) er en australsk tidligere professionel cykelrytter.

Eksterne henvisninger 

Mandlige cykelryttere fra Australien
Personer fra Melbourne
Marco Zanotti

Marco Zanotti (født 21. januar 1974) er en italiensk tidligere professionel cykelrytter.

Eksterne henvisninger 

Mandlige cykelryttere fra Italien
Mogens Køie

Mogens Engell Køie (4. februar 1911 i København – 21. maj 2000) var en dansk botaniker og økolog, professor i økologisk botanik ved Københavns Universitet (den første i emnet). 

Han blev født i København, men voksede op og gik i gymnasiet i Rønne på Bornholm. Han studerede ved Københavns Universitet og tog magistergrad i botanik i 1936. Fra 1938 ansat ved Botanisk Laboratorium, fra 1944 som amanuensis. Han forsvarede i 1951 sin doktordisputats og blev i 1956 lektor. Tidligt i karrieren deltog han i expeditioner i den klassiske stil, blandt andre Henning Haslund-Christensens 3. Centralasiatiske Ekspedition til Afghanistan i 1948-1949. Senere var har optaget af planternes relation til miljøet, især spormetaller i jordbunden, fx lithium.

Mogens Køie var medstifter af Nordiska Föreningen Oikos og medlem af redaktionskomiteen for foreningens videnskabelige tidsskrift Oikos fra starten i 1949. Han var formand for Dansk Botanisk Forening 1966-1970 og havde også sæde i den danske Unesco-nationalkommité.

Han var søn af billedkunstneren Ernst Køie, bror til billedkunstneren og visesangeren Henning Køie, gift med botanikeren og forfatteren Åse Køie (sidenhen skilt) og far til parasitologen Marianne Køie.

Standard auktorbetegnelse for arter beskrevet af Mogens Køie: Køie eller Köie.

Udvalgte videnskabelige arbejder 
 Køie, Mogens (1938) The soil vegetation of the Danish conifer plantations of its ecology. Kongelige Danske Videnskabernes Selskabs Skrifter – Naturvidenskabelig og Mathematisk Afdeling, 9.Rk., bd. VII (2): 1-86.
 Køie, Mogens (1943) Tøj fra yngre Bronzealder fremstillet af Nælde (Utrica dioeca L.). Aarbøger for nordisk Oldkyndighed og Historie, 1943.
 Gram, K., Jørgensen, C.A. & Køie, M. (1944) De jydske Egekrat og deres Flora. Biologiske Skrifter, Det Kongelige Danske Videnskabernes Selskab, bd. 3 (3). 210 s.
 Köie, M. (1951) Relations of vegetation, soil and subsoil in Denmark. Dansk Botanisk Arkiv bd. 15 (5)
 Køie, Mogens & Rechinger, Karl Heinz (1954) Symbolae Afghanicae: enumeration and descriptions of the plants collected by L. Edelberg and M. Køie on "The 3rd Danish Expedition to Central Asia" and by W. Koelz, H.F. Neubauer, O.H. Volk, and others in Afghanistan. Biologiske Skrifter, Det Kongelige Danske Videnskabernes Selskab, bd. 8(1).
 Hammer, Marie, M. Køie og Spärck, R. (1955) Undersøgelser over ernæringen hos agerhøns, fasaner og urfugle i Danmark. Danske Vildtundersøgelser 4. Aarhus, 22 s.

Kilder 
 Adsersen, Henning (2000) Nekrolog i Københavns Universitets Årbog 2000.

Eksterne henvisninger 
 

Botanikere fra Danmark
Professorer fra Københavns Universitet
Personer fra København
Personer i Kraks Blå Bog (afdøde)
Foreningsformænd fra Danmark
Danskere i 1900-tallet
Botanikere med autornavne
Johnnie Walker

Johnnie Walker er et skotsk whiskymærke, produceret i Kilmarnock. Johnny Walker er formentlig det mest kendte whiskymærke, som findes over stort set hele kloden. Med et årligt salg på omkring 150 millioner flasker i næsten 200 lande er Johnnie Walker også verdens mest solgte skotske whisky. Varemærket Johnny Walker ejes i dag af Diageo.

Johnnie Walker mærker og blandinger 
Alle produkter fra Johnnie Walker er blandinger (blended whisky):
 Red Label – blended af omkring 35 forskellige grain og malt whiskies, verdens mest kendte whiskybrand.
 Black Label – blended af omkring 40 forskellige whiskies, der alle er mindst 12 år.
 Green Label – vatted malt, blended af omkring 15 forskellige single malt, der alle er mindst 15 år.
 Gold Label – blended, en eksklusiv blanding af mindst 15 single malts, der alle er mindst 15 eller 18 år. 
 Blue Label – blended af udsøgte whiskier, der formentlig alle er over 25 år, sælges også under navnet Johnnie Walker Oldest.

Eksterne henvisninger 

 Johnnie Walker – Officiel website

Whisky fra Skotland
Etableret i 1820
Kilmarnock
Al Muthanna

Al Muthanna () er en irakisk provins, der ligger i det sydlige Irak med  indbyggere. Det administrative hovedsæde i provinsen er byen Samawah med  indbyggere.

Før 1976 var provinsen en del af Provinsen Diwaniya, der omfattede provinserne Al Muthanna, Najaf og Al Qadisiyah.

Referencer

Eksterne henvisninger 

Provinser i Irak
Moravafeltet

Moravafeltet er en ca. 900 km² stor slette i det sydlige Weinviertel vest for Morava-floden. Den begynder umiddelbart øst for Wien og rækker i nord til Břeclav og Hodonín. Området svarer næsten til den niederösterreichske bezirk Gänserndorf og er en del af Wienerbækkenet.

I 1278 blev Ottokar 2. af Bøhmen myrdet i tilbagetrækningen fra slaget på Moravafeltet.

Østrigs geografi
Wienersk

Wienersk er en dialekt af det bairiske sprog talt i den østrigske hovedstad Wien. Den varierer væsentligt fra andre bairiske dialekter, idet det udover tysk også er influeret fra jiddisch, tjekkisk, ungarsk, italiensk og fransk grundet de mange forskellige folk, der flyttede til Wien under det østrig-ungarske rige.

Dialekten er meget specifik for Wien og forstås dårligt i selv områderne lige omkring byen. Tidligere kunne dialekten inddeles i fire forskellige dialekter navngivet efter den bezirk, den taltes i, hhv. Favoriten, Meidling, Ottakring og Floridsdorf.

Se også 
 Østrigsk

Tyske dialekter
Wien
Sprog i Østrig
K.K Downing

Kenneth "K.K." Downing (født den 27. oktober 1951 i Hill Top i West Bromwich, England) er guitarist og en af de originale medlemmer i det britiske heavy metal-band Judas Priest.

Eksterne henvisninger 
 Officielle hjemmeside
 Officielle Judas Priest hjemmeside

Heavy metal-musikere fra Storbritannien
Guitarister fra Storbritannien
Judas Priest
Personer fra West Bromwich
Bengt Sæternes

Bengt Sæternes (født 1. januar 1975) er en norsk tidligere fodboldspiller og nu fodboldtræner, der har været træner for Sandnes Ulf siden 2014.

Som spiller har han bl.a. spillet for Vålerenga samt danske superliga-klub OB. Hans foretrukne posion er angriber. Han har derudover spillet i belgisk og norsk fodbold.

Referencer

Eksterne henvisninger 

Fodboldspillere fra Norge
Fodboldspillere fra Odense Boldklub
Fodboldspillere fra Vålerenga IF
Fodboldspillere fra FK Bodø/Glimt
Bad Hersfeld

Bad Hersfeld er en by i den nordøstlige del af den tyske delstat Hessen. Den har omkring 30.000 indbyggere.

Byen er bl.a. kendt for sine årlige festspil, som arrangeres i stiftsruinen i byen. Stiftsruinen er den største romanske kirkeruin i Europa.

Historie 

Bad Hersfelds muntlig og skriftlig overleverede historie begynder med munken Sturmius, som i år 736 oprettede en munkebosættelse i Haerulfisfelt, og i 769 sammen med Lullus grundlagde benediktinerklosteret Hersfeld samme sted. Begge var elever af missionsbiskoppen Bonifatius. Bosætningen på stedet er imidlertid betydelig ældre, og der er fund efter bosættelse fra den yngre stenalder omkring år 2000 f.Kr., en grav fra bronzealderen omkring 1200 f.Kr. og fund fra La-Tène-tiden omkring 400 f.Kr.

Hersfeld blev i 1142 nævnt som marked og i 1170 som by. I denne tid havde det daværende abbedi Hersfeld også sin største landspolitiske betydning. I de følgende århundreder, efter det såkaldte interregnum, kunne abbederne ikke længere støtte sig på kejserne, og fra 1378 fik landgrevskabet Hessen indflydelse over byen. Under bondekrigen i 1525 faldt store dele af byen og abbediet til Hessen. 1606 døde den sidste abbed og ved freden i Westfalen i 1648 blev det fyrstelige rigsabbedi Hersfeld lovet til landgrevskabet Hessen-Kassel som verdslig fyrstedømme.

Store dele af byen Hersfeld blev ødelagt af brand i 1439. Det ældste bindingsværkshus i byen stammer derfor fra 1452. Abbed Ludwig V (1571-1588) gennemførte en større udbyggelser af byen , da han byggede en række bygninger i renæssancestil. Disse kan fremdeles ses i hele den gamle del af byen, f.eks. det tidligere møntprægeværk og Schloss Eichhof.

I 1761, under syvårskrigen, brændte stiftskirken og klosteret ned, mens byen i 1807 undgik at blive fuldstændig lagt i grus af Napoleons invasionshær.

Hersfeld blev kreisby i Kurhessen i 1821, og blev tilsluttet jernbanenettet i 1866 og motorvejnettet i 1938.

Eksterne henvisninger 

 Officiel side
 Bad Hersfelder Festspiele
 Opera i Stiftsruinerne Bad Hersfeld

Byer i Hessen